**Թարմացվել է 21․04․2025 թ․**

 **Ծառայության նկարագիր**

|  |  |
| --- | --- |
| Անվանում | Իրավաբանական անձանց քաղաքացիական կամ ծառայողական զենք պահելու և օգտագործելու համար տրվող թույլտվություն` (այսուհետ՝ զենք պահելու և օգտագործելու թույլտվություն)՝ 10 տարի գործողության ժամկետով՝ յուրաքանչյուր անգամ 10 տարով երկարաձգելու իրավունքով։ |
| Արդյունք | Թույլտվության տրամադրում։Թույլտվության տրամադրման մերժում։ |
| Դիմումատու | Իրավաբանական անձ։ |
| Ծառայության տեսակ | Ծառայությունը մատուցվում է թղթային եղանակով։ |
| Ներկայացման ենթակա տեղեկատվություն | 1. ՀԿԽ (Հատուկ կանոնադրական խնդիրներ կատարող կազմակերպություն) հանդիսանալու հիմնավորող փաստաթուղթ, օրինակ կառավարության որոշում,
2. պահման պայմանների վերաբերյալ ակտ,
3. պատասխանատու անձ նշանակելու մասին հրաման,
4. պատասխանատու անձի անձնագրի պատճեն,
5. ձև երկու տեղեկանք,
6. պետական տուրքի վճարման անդորրագիր:
 |
| Կոնտակտային տվյալներ | **Հեռախոս՝** **+(374)10 596 147** **Էլ․ փոստ՝ hkav.zenq@police.am** |
| Գործընթաց | Իրավաբանական անձինք քաղաքացիական կամ ծառայողական զենք պահելու և օգտագործելու թույլտվություն տալու համար ներկայացնում են համապատասխան փաստաթղթեր, այնուհետև կատարվում են փաստաթղթերի ամբողջականության և դրանց բովանդակության ստուգում, որից հետո տրվում է 10 տարով թույլտվություն։Թույլտվություն ստանալու դիմումը մերժվում է, եթե` իրավաբանական անձը ներկայացրել է ոչ ճիշտ տեղեկատվություն, կամ ներկայացված փաստաթղթերը ամբողջական չեն կամ ներկայացվել են անճշտություններով։ Եզրակացություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում **Հայաստանի Հանրապետության ոստիկանությունը** դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները: |
| Ծառայության վճար | Քաղաքացիական և ծառայողական, առանձին դեպքերում՝ մարտական զենք պահելու և օգտագործելու թույլտվության համար` **10 տարի գործողության ժամկետով՝ բազային տուրքի 20-ապատիկի չափով (20,000 ՀՀ դրամ),****10 տարի երկարաձգելու համար՝ բազային տուրքի 10-ապատիկի չափով (10,000 ՀՀ դրամ):** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը դիմումի հետ միասին։  |
| Կարգավորումներ | «Պետական տուրքի մասին» ՀՀ օրենք։«Զենքի շրջանառության կարգավորման մասին» ՀՀ օրենք։2023 թվականի հունիսի 1-ի թիվ 896-Ն կառավարության որոշում։ |
| Բողոքարկման ընթացակարգ | Թույլտվությունը մերժելու որոշումը կարող է բողոքարկվել օրենքով սահմանված կարգով: |